સામગ્રી: વડાપ્રધાન નરેન્દ્ર મોદી, કોંગ્રેસનાં સર્વોચ્ચ નેતા સોનિયા ગાંધી અને ભૂતપૂર્વ વડાપ્રધાન મનમોહન સિંહ

જોકે, રાજકીય પક્ષોને મળતા ભંડોળ પર નજર રાખતા બિનસરકારી સંગઠન અસોસિયેશન ફૉર ડેમોક્રેટિક રાઇટ્સ(એડીઆર)ના તાજા અહેવાલને પગલે જુના સવાલો ફરી બહાર આવ્યા છે. 

ભારતીય જનતા પાર્ટી (બીજેપી), કોંગ્રેસ, નેશનલિસ્ટ કોંગ્રેસ પાર્ટી (એનસીપી), કૉમ્યુનિસ્ટ પાર્ટી ઑફ ઇન્ડિયા (સીપીઆઈ), કૉમ્યુનિસ્ટ પાર્ટી ઑફ ઇન્ડિયા (માર્કસિસ્ટ), બહુજન સમાજ પાર્ટી (બીએસપી) અને તૃણમૂલ કોંગ્રેસનાં હિસાબી ચોપડાની તપાસ કરીને આ અહેવાલ તૈયાર કરવામાં આવ્યો છે. 

તમે આ વાંચ્યું કે નહીં?

ફાળો લેવાના નિયમો અનુસાર, રાજકીય પક્ષોએ તેમને 20,000 રૂપિયાથી વધુનો ફાળો આપતા લોકોનાં નામ જાહેર કરવાનાં હોય છે. 

એડીઆરનો આ અહેવાલ જણાવે છે કે 2016-17ના નાણાકીય વર્ષમાં સત્યા ઇલેક્ટોરલ ટ્રસ્ટ નામની એક કંપનીએ માત્ર બીજેપીને જ 251.22 કરોડ રૂપિયા દાનપેટે આપ્યા હતા, જે બીજેપીને મળેલા કુલ દાનનો 47.19 ટકા હિસ્સો છે. 

આ કંપનીએ કોંગ્રેસને પણ દાનપેટે 13.90 કરોડ રૂપિયા આપ્યા હતા. 

સત્યા ઇલેક્ટોરલ ટ્રસ્ટનું નામ તમે અગાઉ સાંભળ્યું ન હોય તો જાણી લો કે આ એક કંપની છે, જે કોર્પોરેટ ગૃહો પાસેથી નાણાં લઈને રાજકીય પક્ષોને ફાળો આપે છે. 

અહેવાલમાં શું છે ખાસ?

• 2016-17ના નાણાકીય વર્ષમાં રાજકીય પક્ષોને 20,000 રૂપિયાથી વધુ દાનપેટે આપવામાં આવ્યા હોય તેવા નાણાંનું પ્રમાણ 589.38 કરોડ રૂપિયા છે. આ નાણાં 2123 લોકો કે કંપનીઓ પાસેથી મળ્યા છે. 

• બીજેપીને 1149 લોકો કે કંપનીઓ તરફથી દાનપેટે 532.27 કરોડ રૂપિયા મળ્યા હતા, જ્યારે કોંગ્રેસને 599 લોકો કે કંપનીઓ તરફથી 41.90 કરોડ રૂપિયા મળ્યા હતા. 

• બાકી છ રાજકીય પક્ષોને જેટલું દાન મળ્યું, તેના કરતાં નવથી પણ વધારે ગણું દાન બીજેપીને મળ્યું છે. 

• બીએસપીએ પાછલાં 11 વર્ષની માફક 2016-17માં પણ એવું જ જણાવ્યું હતું કે કોઈએ તેમને 20,000 રૂપિયાથી વધુનું દાન આપ્યું ન હતું. 

• રાજકીય પક્ષોને 2016-17માં મળેલા દાનમાં 487.36 કરોડ રૂપિયાનો વધારો જોવા મળ્યો છે, જે 478 ટકા વધારે છે. 

• 2015-16ના નાણાકીય વર્ષમાં રાજકીય પક્ષોને દાનપેટે 102.02 કરોડ રૂપિયા મળ્યા હતા. 

• બીજેપીને મળેલા દાનમાં 593 ટકા વધારો થયો છે. 2015-16માં 76.85 કરોડ રૂપિયા દાનપેટે મળ્યાનું બીજેપીએ જણાવ્યું હતું. 2016-17માં એ પ્રમાણ વધીને 532.27 કરોડ રૂપિયા થયું હતું. 

• ગત નાણાંકીય વર્ષની સરખામણીએ આ...\nઅગાઉની સામગ્રીનો સારાંશ નીચે મુજબ કરી શકાય છે:
રાજકીય પક્ષો કંપનીઓ પાસેથી કેટલો ફાળો લેતા હોય છે? આ સવાલનો જવાબ સામાન્ય લોકો પાસે ભાગ્યે જ હશે.